**ROMÂNIA**

**JUDEȚUL NEAMȚ**

**COMUNA DRAGANESTI**

**CONSILIUL LOCAL**

**PROIECT DE HOTĂRÂRE**

**Nr.19 din 09.06.2022**

**privind acordarea unui mandat special**

Nechifor Ion – primarul comunei Draganesti, judetul Neamt;

Având în vedere:

* prevederile art. 8 alin. (3) lit. d^2) și art. 10 alin. (5) din Legea serviciilor comunitare de utilități publice nr. 51/2006 republicată, cu modificările și completările ulterioare;
* prevederile art. 6 alin. (1) lit. h), art. 9 alin. (1) lit. a) și art. 13 alin. (1) lit. b) din Legea nr. 101/2006 a serviciului de salubrizare a localităților republicată;
* prevederile art. 20 alin. (4) și ale art. 16 alin. (3) lit. f) din Statutul Asociației de Dezvoltare Intercomunitară „ECONEAMȚ”;

Examinând referatul de aprobare nr. 1839/2022 al dlui ION NECHIFOR , primar al comunei Draganesti, întocmit în baza solicitării înregistrate cu nr. 1817/2022 a Asociației de Dezvoltare Intercomunitară „ECONEAMȚ”;

Văzând raportul de specialitate nr. 1840/2022 al compartimentului de specialitate cu atribuții în domeniu, precum și avizele comisiilor de specialitate;

În temeiul dispozițiilor art. 129 alin. (7) lit. n) și ale art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**HOTĂRĂȘTE**

1. Se acordă un mandat special reprezentantului Comunei DRAGANESTI în Adunarea Generală a Asociației de Dezvoltare Intercomunitară „ECONEAMȚ”, să voteze, în numele Comunei DRAGANESTI, pentru încheierea unui act adițional la ***Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 3, județul Neamț*** ***nr.*** ***63/609/01.03.2017*** încheiat între Asociația de Dezvoltare Intercomunitară „ECONEAMȚ” și Asocierea formată din S.C. ROSSAL S.R.L. Roman (lider asociere) și S.C. DIASIL SERVICE S.R.L. Suceava (asociat), conform modelului prevăzut în anexa care face parte integrantă din prezenta hotărâre.
2. Secretarul general al județului/orașului/comunei va asigura comunicarea prezentei hotărâri autorităților și persoanelor interesate.

 **I N I T I A T O R, Avizeaza pentru legalitate,**

 **P R I M A R, SECRETAR GENERAL,**

 **ION NECHIFOR CRISTINA GAINA**

**Anexa la Hotărârea**

**Nr. …. din ……………**

**A.D.I. „ECONEAMȚ” S.C. ROSSAL S.R.L. Roman**

**S.C. DIASIL SERVICE S.R.L. Suceava**

**nr. …..…….. din …….………… nr. …..…….. din …….…………**

**Act adițional nr. 6**

**la**

**Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 3, Județul Neamț,**

**Asociația de Dezvoltare Intercomunitară ECONEAMȚ** (denumită în continuare „**ADI ECONEAMȚ”** sau „**Asociația**”)**,** cu sediul în str. Alexandru cel Bun, nr. 27, etaj 4, camera 407, municipiul Piatra Neamț, județul Neamț, tel. 0374 937 090, fax 0374 091 210, e-mail econeamt@gmail.com, înregistrată în registrul asociațiilor și fundațiilor de pe lângă judecătoria Piatra Neamț cu nr. 5685/279/2008, CIF 24822890, cont RO58BREL0002000872190100 deschis la Libra Internet Bank, reprezentată prin **SORIN BRAȘOVEANU**, având funcția de președinte, în numele și pe seama următoarelor unități administrativ-teritoriale membre: *județul Neamț și orașul Tîrgu Neamț, comunele Bălțătești, Brusturi, Drăgănesti, Ghindăoani, Grumăzești, Agapia, Crăcăoani, Păstrăveni, Petricani, Pipirig, Răucești, Războieni, Timișești, Tupilați, Țibucani, Urecheni și Vînători Neamț*, aceste unități administrativ-teritoriale având împreună calitatea de delegatar (denumite în cele ce urmează „**Delegatarul**”), pe de o parte,

și

**Asocierea formată din S.C. ROSSAL S.R.L. Roman (lider asociere)** cu sediul în municipiul Roman, str. Bogdan Dragoș nr. 119, județul Neamț, tel: 0233 740 487, fax: 0233 740 487, e-mail: rossal.roman@yahoo.com, înmatriculată la Oficiul Registrului Comerțului de pe lângă Tribunalul Neamț cu nr. J27/328/10.03.2003 din 10.03.2003, CUI 15276951, cont RO59BRDE280SV05128392800, deschis laBRD-GSG Sucursala Roman, cont RO64TREZ4915069XXX008091, deschis la Trezoreria Piatra Neamț -reprezentată prin IONEL CIOCAN, având funcția de Director **și** **S.C. DIASIL SERVICE S.R.L. Suceava (asociat)** cu sediul în municipiul Suceava, str. Septilici, nr. 17, jud. Suceava, tel: 0230 525 154, fax: 0230 525 154, e-mail: diasil2003@yahoo.com, înmatriculată la Oficiul Registrului Comerțului de pe lângă Tribunalul Suceava cu nr. J33/1723/16.11.1994 din 16.11.1994, CUI 6419432, cont RO75BRDE340SV03145283400 deschis laBRD-GSG Sucursala Suceava, reprezentată prin ANTON CURELARIU, având funcția de Administrator pe de altă parte, având împreună calitatea de delegat (denumită în cele ce urmează „**Delegatul**”),

**AVÂND ÎN VEDERE CĂ:**

Potrivit art. 28 alin. (1) din Contract, „modificarea prezentului contract se face numai prin Act adițional încheiat în scris între Părțile contractante”;

În temeiul Hotărârii Adunării Generale a „**ADI ECONEAMȚ”** **nr. .... / ... . ... .2022**;

Prin semnarea prezentului Act adițional, părțile declară și convin următoarele:

**Articolul I.**

Prevederile **art. 14. REDEVENŢA alin. (3)** din Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 3, Județul Neamț, nr. 63/609/01.03.2017 se modifică după cum urmează:

„*Art. 14 REDEVENȚA*

*(3) În cazul în care Delegatul nu efectuează plata redevenței datorată Delegatarului în termenul prevăzut la alin. (2), Delegatul va plăti penalități de întârziere egale cu nivelul dobânzii datorate pentru neplata la termen a obligațiilor bugetare, stabilite conform reglementărilor legale în vigoare, din suma datorată pentru fiecare zi de întârziere*.”

**Articolul II.**

Prevederile **art. 35. MANUALE, PROGRAME, RAPOARTE, punctul C. Raportul anual al Serviciilor** din Anexa nr. 2 – **Caietul de Sarcini** – la Contractul de delegare prin concesiune a gestiunii unor activități componente ale serviciului de salubrizare a unităților administrativ-teritoriale membre ale Asociației de Dezvoltare Intercomunitară ”ECONEAMȚ”, din Zona 3, Județul Neamț, nr. 63/609/01.03.2017 se modifică după cum urmează:

„ ***C. Raportul anual al Serviciilor***

*Pe baza datelor existente în baza de date a operațiunilor, se va întocmi un raport anual, care va prezenta atât activitatea de colectare și transport deșeuri, în zona de deservire, cât și pe cea de operare a instalațiilor de transfer și sortare a deșeurilor. Raportul se întocmește pentru perioada unui an calendaristic (1 ianuarie – 31 decembrie) și se depune la Delegatar, în vederea aprobării de către acesta, până cel mai târziu data de 31 ianuarie a anului următor celui pentru care se întocmește raportul.*

* *Informații despre vehicule (separat pentru fiecare vehicul):*
	+ - * *Zile utilizare/ neutilizare;*
			* *Motivele neutilizării vehiculelor;*
			* *Încărcături nete medii;*
			* *Distanța parcursă;*
			* *Înlocuiri ale vehiculelor;*
			* *Înregistrarea problemelor, avariilor, defecțiunilor, etc;*
* *Starea containerelor și platformelor de colectare pentru fiecare localitate:*
	+ - * *Numărul și tipul containerelor plasate;*
			* *Numărul containerelor reparate;*
			* *Numărul containerelor înlocuite;*
			* *Numărul containerelor furate, distruse, avariate;*
			* *Numărul platformelor de colectare avariate și reparate;*
			* *Numărul platformelor de colectare care au trebuit mai întâi să fie curățate înainte ca vehiculul să ajungă la containere.*
* *Personal*
	+ - * *Numărul de membri ai personalului angajați pentru colectare și pentru alte activități;*
			* *Înlocuiri ale personalului cheie;*
* *Reclamații și acțiuni întreprinse grupate pe categorii ;*
* *Statistici referitoare la colectarea deșeurilor:*
	+ - * *Cantitățile de deșeuri reziduale colectate de pe platformele de colectare;*
			* *Cantitățile de deșeuri reziduale colectate de la case individuale;*
			* *Cantitățile de deșeuri reciclabile colectate de pe platformele de colectare, pe tipuri de material;*
			* *Cantitățile de deșeuri reziduale colectate de la instituții și agenți economici;*
			* *Cantitățile de deșeuri reciclabile colectate de la instituții și agenți economici, pe tipuri de deșeuri;*
			* *Cantitățile de deșeuri reciclabile colectate;*
			* *Cantități ridicate din depozitele de deșeuri nepermise;*
			* *Cantitățile de deșeuri colectate pe traseu/ pe zi;*
			* *Cantitățile de deșeuri colectate pe lucrător;*
			* *Cantitățile de deșeuri colectate pe ora de funcționare / autogunoieră;*
* *Informații legate de funcționarea instalațiilor de transfer și sortare a deșeurilor*
	+ *Cantitatea deșeurilor recepționate în instalațiile de sortare deșeuri, pe tipuri de deșeuri*
	+ *Cantitatea de deșeuri ieșite din instalațiile de sortare deșeuri, pe tipuri de deșeuri*
	+ *Cantitatea de deșeuri intrată, respectiv ieșită din Stația de transfer*
	+ *Cantitatea de deșeuri tratate/valorificate pe tipuri de deșeuri*
		- *Controlul și monitorizarea instalațiilor, evaluarea stării tehnice a echipamentelor/utilajelor/ instalații; menționarea numărului de defecțiuni și a timpului în care instalația nu a fost operațională din cauza defectelor, sumele cheltuite pentru remedierea defecțiunilor.*
	+ *Monitorizare în scop de reglementare*
* *Diverse*
	+ - * *Colectări neefectuate;*
			* *Informații despre incidente, siguranță și securitate;*
			* *Situații speciale;*
			* *Alte activități;*
			* *Dispute*.”

**Articolul III.**

Prevederile prezentului act adițional intră în vigoare pe data aprobării în Adunarea Generală de către Delegatar și a semnării de către părți, celelalte prevederi ale art. 14 REDEVENȚA, ale Anexei nr. 2 – Caietul de Sarcini – și ale Contractului rămân neschimbate.

Prezentul Act Adițional nr. 6 este încheiat în limba română, în două exemplare originale, câte unul pentru fiecare Parte.

 **DELEGATAR DELEGAT**

**Asociația de Dezvoltare Intercomunitară Asocierea S.C. ROSSAL S.R.L.**

 **„ECONEAMȚ” S.C. DIASIL SERVICE S.R.L.**

 **Președinte, Reprezentant,**

**ROMÂNIA**

**JUDEȚUL NEAMȚ**

**COMUNA DRAGANESTI**

**Nr.1839 din 08.06.2022**

**REFERAT DE APROBARE**

**privind acordarea unui mandat special**

În conformitate cu prevederile art. 7 alin. (5) din Acordul de Parteneriat încheiat în vederea realizării proiectului "Sistem de Management Integrat al Deșeurilor în Județul Neamț”, Asociația de Dezvoltare Intercomunitară „ECONEAMȚ”, cu sprijinul Consiliului Județean Neamț, a inițiat și derulat în numele Județului Neamț precum și a unităților administrativ-teritoriale asociate, o procedură de atribuire pentru delegarea prin concesiune a activităților componente ale serviciului de salubrizare pentru Zona 3 a județului, respectiv pentru colectarea și transportul deșeurilor, precum și pentru operarea instalațiilor de gestionare a deșeurilor.

În urma derulării procedurilor de achiziție publică, a fost declarată câștigătoare oferta depusă de Asocierea formată din S.C. ROSSAL S.R.L. Roman (lider asociere) și S.C. DIASIL SERVICE S.R.L. Suceava (asociat) – contract de delegare nr. 63/609/01.03.2017.

Atribuirea și încheierea contractelor mai sus-menționate, au fost aprobate de către Consiliul Local DRAGANESTI în baza Hotărârii nr. …/2017.

Conform prevederilor art. 14 din contractul de delegare, delegatul (operatorul) are obligația achitării redevenței către delegat în tranșe trimestriale, până la data de 15 ale primei luni următoare trimestrului pentru care se face plata, în caz de neplată la termen urmând să plătească penalități de întârziere în cuantum de 0,20%. Beneficiarii redevenței sunt UAT Județul Neamț și UAT Târgu-Neamț, proprietari ai investițiilor din Zona 3.

Operatorul de salubrizare S.C. ROSSAL S.R.L. Roman (lider asociere) și S.C. DIASIL SERVICE S.R.L. Suceava (asociat), în relația cu utilizatorii persoane fizice și juridice din aria de delegare, are obligația respectării art. 7 lit. b) din Ordinului ANRSC nr. 112/2007 privind aprobarea Contractului-cadru de prestare a serviciului de salubrizare a localităţilor, în conformitate cu care „*operatorul are următoarele drepturi: ...b) să aplice penalităţi egale cu nivelul dobânzii datorate pentru neplata la termen a obligaţiilor bugetare, în cazul neachitării facturilor la termen*”; potrivit art. 26 MENŢINEREA ECHILIBRULUI CONTRACTUAL alin. (1) din contractul de delegare „*părţile vor urmări în permanenţă menţinerea echilibrului contractual/financiar al Contractului*.”

Potrivit prevederilor art. 35. MANUALE, PROGRAME, RAPOARTE, punctul C. Raportul anual al Serviciilor din Anexa nr. 2 la contractul de delegare – Caietul de Sarcini – operatorul serviciului are obligația întocmirii unui raport anual al serviciilor prestate, elaborat pentru perioada anului contractual.

Cu adresa nr. 494/31.05.2022 A.D.I. „ECONEAMȚ” a solicitat instituției noastre inițierea unei proceduri de modificare a contractului de delegare a gestiunii serviciilor de salubrizare aferente Zonei 3, în sensul ca, în vederea menținerii echilibrului contractual și a respectării principiului tratamentului egal pentru toţi operatorii serviciilor de salubrizare care acţionează în cadrul asociaţiei, pentru neplată la termen a redevenței delegatul urmează să plătească penalități de întârziere egale cu nivelul dobânzii datorate pentru neplata la termen a obligațiilor bugetare, respectiv modificarea Caietului de sarcini în sensul respectării recomandării Camerei de conturi Neamț: „*dispunerea unor măsuri în vederea eliminării decalajului rezultat între anul contractual și anul calendaristic, astfel încât să se creeze premisele unei monitorizări mai facile a activităților operatorilor*”; A.D.I. „ECONEAMȚ” anexează corespondența purtată cu Județul Neamț, adresele nr. 19048/19295/ din 24.08.2021 și nr. 7436 din 21.03.2022. Această solicitare presupune acordarea mandatelor speciale necesare modificării contractului de delegare prin hotărârea legislativelor locale delegatare (Consiliul Județean Neamț și UAT-urile în competența cărora este organizat și funcționează Serviciul în fiecare Zonă), precum și adoptarea, în cadrul Adunării Generale a Asociației, a unei hotărâri de modificare a contractului de delegare conform mandatului special acordat de legislativele locale.

Prin prezentul proiect de hotărâre supun aprobării următoarele:

1. Acordarea unui mandat special reprezentantului ION NECHIFOR în cadrul Adunării Generale a Asociației de Dezvoltare Intercomunitară „ECONEAMȚ", care va vota în numele COMUNEI DRAGANESTI modificarea art. 14 REDEVENȚA alin. (3) și Anexa nr. 2 din Contractul de delegare a gestiunii serviciului de salubrizare aferent Zonei 3, modificare care va îmbrăca forma unui act adițional la contract, în forma aprobată potrivit Anexei la hotărâre.

Ca urmare, supun analizei și aprobării plenului Local DRAGANESTI proiectul de hotărâre anexat.

**PRIMAR,**

**ION NECHIFOR**

**ROMÂNIA**

**JUDEȚUL NEAMȚ**

**COMUNA DRAGANESTI**

**Nr.1840 din 08.06.2022**

**RAPORT DE SPECIALITATE**

**privind acordarea unui mandat special**

 Văzând Referatul de aprobare nr. 1839/2022 a domnului primar ION NECHIFOR privind acordarea unui mandat special, facem următoarele precizări**:**

În conformitate cu prevederile art. 13 alin (1) din Legea serviciului de salubrizare a localităților nr. 101/2006 cu modificările și completările ulterioare, „(*1) Raporturile juridice dintre autoritățile deliberative ale unităților administrativ-teritoriale/sectoarelor municipiului București sau dintre asociațiile de dezvoltare intercomunitară și operatorii serviciului de salubrizare, după caz, sunt reglementate prin:... b) hotărâri privind atribuirea și încheierea contractelor de delegare a gestiunii serviciului, adoptate de autoritățile deliberative ale unităților administrativ-teritoriale/sectoarelor municipiului București ori, după caz, de adunările generale ale asociațiilor, în cazul gestiunii delegate.*

Potrivit prevederilor art. 6 alin. (1) lit. h) din Legea nr. 101/2006: *Autorităţile deliberative ale unităţilor administrativ-teritoriale/sectoarelor municipiului Bucureşti au competenţe exclusive în ceea ce priveşte înfiinţarea, organizarea, gestionarea, coordonarea şi atribuirea serviciului de salubrizare a localităţilor, având următoarele atribuţii în domeniu: ... h) elaborarea şi aprobarea caietelor de sarcini şi a regulamentelor serviciului, pe baza caietului de sarcini-cadru şi a regulamentului-cadru al serviciului de salubrizare, elaborate de A.N.R.S.C*.

Potrivit dispozițiilor art. 8 alin. (3) lit. d^2 din Legea nr. 51/2006 a serviciilor comunitare de utilități publice, cu modificările și completările ulterioare, autoritățile administrației publice locale au competență exclusivă, în condițiile legii în ceea ce privește "*aprobarea modificării contractelor de delegare a gestiunii"* iar potrivit dispozițiilor art. 10 alin. (5) din același act normativ „...*exercitarea atribuţiilor, drepturilor şi obligaţiilor prevăzute la art. 8 alin. (3) lit. a), d^1), d^2), i)-k), art. 9 alin. (2) lit. g), art. 27, art. 29 alin. (2) şi art. 30 alin. (5) este condiţionată de primirea în prealabil a unui mandat special din partea autorităţilor deliberative ale unităţilor administrativ-teritoriale membre ale asociaţiei*”.

Art. 26 alin. (1) din Contractul de delegare nr. 63/609/01.03.2017 prevede că „*părţile vor urmări în permanenţă menţinerea echilibrului contractual/financiar al Contractului*”, solicitarea de modificare a contractului fiind susținută prin discrepanța dintre prevederile art. 14 alin. (3) din contract și prevederile art. 7 lit. b) din Ordinului ANRSC nr. 112/2007 privind aprobarea Contractului-cadru de prestare a serviciului de salubrizare a localităţilor: conform contractului, operatorul este obligat la plata unor penalități de 0,20% în cazul neefectuării la termen a plății redevenței, în timp ce acesta are dreptul să aplice utilizatorilor restanțieri penalități egale cu nivelul dobânzii datorate pentru neplata la termen a obligațiilor bugetare, respectiv 0,02%.

Județul Neamț împreună cu UAT Târgu-Neamț sunt beneficiari ai redevenței pentru Zona 3 în calitate de proprietari ai investițiilor transmise în concesiune. Din cuprinsul punctului 2 al adresei Consiliului Județean Neamț nr. 19048/19295/ din 24.08.2021 rezultă faptul că apreciază ca justificată propunerea de modificare a art. 14 alin. (3) din contractul de delegare, în situația similară întâlnită în contractul de delegare din Zona 4 a proiectului SMID în județul Neamț. Potrivit Deciziei CNSC nr. 1941/C4/2210 din 01.08.2017, în situația contractului similar de delegare a serviciilor de salubrizare din Zona 2 a Județului Neamț, Asociația a fost obligată să modifice cuantumul penalităților percepute pentru neplata la termen a redevenței corespunzător prevederilor art. 7 din Ordinul ANRSC nr. 112/2007. În acest sens, potrivit art. 9 alin. (1) lit. a) din Legea nr. 101/2006, „*în exercitarea prerogativelor acordate prin prezenta lege, autorităţile administraţiei publice locale au, faţă de operatorul serviciului de salubrizare, următoarele obligaţii: a) să asigure tratament egal pentru toţi operatorii serviciilor de salubrizare care acţionează în cadrul unităţii administrativ-teritoriale/sectoarelor municipiului Bucureşti sau al asociaţiei de dezvoltare intercomunitară, după caz*”.

Referitor la modificarea Anexei nr. 2 la contractul de delegare, Caietul de sarcini, din punctul 9.2 al adresei Consiliului Județean Neamț nr. 7436 din 21.03.2022 rezultă că această solicitare este o recomandare a Camerei de Conturi Neamț făcută în scopul facilitării monitorizării contractului de delegare prin elaborarea unor rapoarte anuale raportate la anul calendaristic și nu la anul contractual, cum se întâmplă în prezent.

Din interpretarea coroborată a prevederilor art. 20 alin. (4) și art. 16 alin. (3) lit. d) din Statutul Asociației cu prevederile Legii nr. 51/2006 mai sus citate, pentru modificarea contractului de delegare, este necesară obținerea unui mandat favorabil acordat prin hotărârea Consiliului Local DRAGANESTI Prin aplicarea prevederilor art. 10, alin. (5^1) din Legea nr. 51/2006, *în situația în care autoritățile deliberative ale unităților administrativ-teritoriale nu se pronunță asupra hotărârilor privind acordarea mandatelor speciale prevăzute la alin. (5) în termen de 30 de zile de la primirea solicitării, se prezumă că unitățile administrativ-teritoriale au acceptat tacit delegarea atribuțiilor lor.*

Conform dispozițiilor art. 129 alin. (7) lit. n), din Ordonanța de Urgență nr. 57/2019 privind Codul administrativ, în exercitarea atribuțiilor privind gestionarea serviciilor publice din subordine, consiliul local asigură potrivit competențelor sale și în condițiile legii, cadrul necesar pentru furnizarea serviciilor comunitare de utilitate publică de interes local.

Având în vedere aspectele prezentate și dispozițiile legale invocate, apreciem că proiectul de hotărâre îndeplinește condițiile pentru a fi supus dezbaterii și aprobării plenului consiliului local.

**SEMNĂTURI,**